Bilister som kører bil, mens de er påvirkede af hash, straffes i dag med fratagelse af kørekortet i tre år samt bøde.

Men den straf er alt for hård, lyder det nu fra Christiansborg.

Samtlige af folketingets partier er blevet enige om at lempe reglerne på området og har indgået en såkaldt stemmeaftale, hvori partierne tilkendegiver, de vil stemme for lovændringen, når den bliver fremsat.

- Tidligere har vi straffet meget hårdt, bare man har kunnet sporet den mindste smule hash i blodet, siger Venstres medlem af Retsudvalget Jan E. Jørgensen.

- I fremtiden går vi kun ind og straffer, hvis bilisten er så påvirket, at han eller hun er til fare for trafikken.

Aftalen kommer til at indeholde fire niveauer, hvor koncentrationen af THC i blodet vil være afgørende for straffens størrelse.

Bliver bilisten f. eks taget med et THC-indhold pr. liter blod, svarende til en alkohol-promille på 0,2, så vil der ikke falde straf.

- Det er ikke et spørgsmål om at legitimere hash, det er forbudt og bekæmpes i lov om euforiserende stoffer, understrejer Jan E. Jørgensen.

- I færdselsloven koncentrerer vi os om færdsel, hvis du er til fare for trafikken, skal du straffes, men hvis du ikke er, skal du ikke straffes.

Fakta Hashpåvirket kørsel